section_heading: Razvoj claustre
paragraph_text: Izvori koji spominju Claustru su dosta kasniji i zato nam valja pribjeći arheološkim ostacima. Sudeći po numizmatičkoj dokumentaciji i po ostalim svjedočanstvima materijalne kulture, izgradnja tarsatičke Principije (zgrade vojnog zapovjedništva) bi se mogla staviti u vrijeme vladanja cara Galijena (253-258 n.e.) ili njegovih bližnjih nasljednika, Klaudija II. Gotskog i Aurelijana. Iako su zidine osmišljene da bi se obranila Italija od barbara, povijest je htjela da se na njima tri put sukobe vojske legitimnih careva i uzurpatora na prijestolje: